Terje Kvam

Terje Kvam (født 10. desember 1944 i Levanger) var domkantor i Oslo domkirke. 

Han vokste opp i India, hvor han fikk han sin første klaverundervisning. Han tok klavereksamen ved Trinity College i London tidlig på sekstitallet og organisteksamen ved Musikkonservatoriet i Oslo i 1963, nitten år gammel. Orgellærer var Arild Sandvold, domorganist i Oslo fra 1933 til 1966. Kvam har i tillegg til sin musikalske utdannelse tatt teologisk embetseksamen. 

Fra 1971 til 1972 studerte han orgel og orkesterdireksjon i Stuttgart med professorene Rilling, Gönnenwein og Grischkat. Ved siden av organiststilling i Tøyen kirke fra 1960 til 1967 og i Nordstrand kirke fra 1968 til 1982 hadde han drøyt fem års erfaring som lærer i liturgikk og liturgisk sang ved Menighetsfakultetet og ett år som sekretær for liturgikommisjonen og salmebokkomiteen bak seg da han inntrådte i stillingen som domorganist 30. juni 1982. Fra 1973 til 1993 var han også lektor i kirkemusikk og korledelse ved Musikkhøgskolen i Oslo. 

Kvam har hatt stor betydning for oppbyggingen av den kirkemusikalske virksomheten i Oslo domkirke.

Han er gift med sangeren Marianne Hirsti«Musikalsk storsatsing på Granavollen», Hadeland 26. februar 2014 og har seks barn.

 Referanser 

 Eksterne lenker 


Kategori:Norske dirigenter
Kategori:Norske organister
Kategori:Norske lutherske teologer
Kategori:Personer fra Levanger kommune